South Africa | Joho!
Dirk Nagtegaal maak maermenskos met heerlike resepte
by Vera on Mar 10th, 2010 Tweet
Dirk Nagtegaal, die outeur van Kok en skinker, is ‘n man wat lief is vir die soet goed, die ryk, romerige, vetmaak goed in die lewe. Díe dat hy toe effe swaarmoedig raak toe die dieëtkundige hom laat diet. Gelukkig red ‘n vriendin hom met fantastiese, gesonde, resepte vir bouillabaisse, lae GI-brood en vars perskes in wyn vir poeding. Smul lekker saam met Dirk.
Soos dit ’n vetvreter betaam, hou ek van sagte kos verpulp in botter, room, Brie de Meaux, camembert en caciocavallo. Sjokolademousse. Ek hou van biltong met ’n dik, deurskynende vet rand om die vleis te olie op sy pad binne toe. En bros­gebraaide spek saam met my eiers. Ek gebruik graag heldergeel, romerige botter op my brood, tandemerk dik, asseblief, en vars room in alle sop en souse. Ek kan nie slaap voordat ek my nagtelike rytjie Belgiese sjokolade met toe oë gesuig het nie.
En die dieetvrou klap met haar pen op haar boekie en sy lyk vir my presies soos ’n kosspietkop.
“Dis nie die einde van die wêreld nie,” sê sy. “Van vet alleen kan geen mens leef nie. Ons gaan jou ontgif met vars vrugte en groente en water. Daarna stoom ons vis; jy sal ná ’n paar dae lief raak vir die smaak daarvan. Bly vir minstens ’n paar weke van rooivleis en vette af weg,” sê sy.
Kok en Skinker deur Dirk Nagtegaal
Foto te dank aan Rapport
Dirk Nagtegaal, outeur van Kok en Skinker, maak ontbyt, resepte hier ingesluit
by Vera on Dec 18th, 2009 Tweet
Outeur van Kok en Skinker, Dirk Nagtegaal is ‘n man wat lief is vir die lewe, ‘n man wat die goeie dinge kan geniet. Hy en ‘n sekere Mevrou X het onlangs besluit om ‘n impromptu partytjie te hou – oor hulle kan. Hiermee volg sy resepte vir ‘n ongelooflike ontbyt soos gepubliseer in Rapport. Die Aspersietert klink hemels!
Oktober tussen die Weskus se varkore en hemelblou lug belowe ek almal by die kantoor dat ek vir eers ’n bietjie ondergronds gaan en besige plekke soos raadsale en vergaderings gaan vermy. So kruip November toe salig en sonder afsprake op my af. Vir die res van my vriende is November ’n besige maand. Jaarverslae, jaarbeplannings, jaareindpartytjies en stres steel my vriende se tyd. Ek is eensaam. Voor die hele Gauteng op my toesak, moet ek tog my vriende groet. Ek sien die locals eers weer teen Februarie wanneer almal moeg en gehawend ná Desember se oordaad uit hul wegkruipplekke strompel.
Video: Nicole Holm lees van Jeanne Goosen se verse by Versindaba 2009
by Vera on Dec 10th, 2009 Tweet
Liefhebbers van die Afrikaanse skrywer en digter Jeanne Goosen het hierdie jaar ‘n ware present gekry by Versindaba 2009. Nicole Holm het met passie van haar verse daar voorgelees. Jeanne Goosen is die digter agter Elders aan diens en die outeur van Ons is nie almal so nie asook die treffer, Louoond.
Laai dit nie? Kyk by vesindabatv
Elders aan diens by Jeanne Goosen
Louoond by Jeanne Goosen
Daleen Kruger wen die 2009 Nagtegaal teksprys met Draadwerk
by Vera on Nov 25th, 2009 Tweet
Dit was onlangs weer tyd vir die Nagtegaal-teaterteks prys kompetisie. Christelle Webb-Joubert van RSG het met Dirk Nagtegaal gepraat oor die vyf finaliste en hoe die wenner verkies word. Dirk is self ‘n skrywer, sy nuutste boek is Kok en Skinker.
En die wenner is: Daleen Kruger!
Die Afrikaanse webblad Roekeloos vertel meer oor Daleen en haar dramastuk Draadwerk. Verwagtinge vir die stuk is hoog na die sukses van Rachelle Greeff se Naaimasjien verlede jaar (die 2008 Nagtegaal-teaterteks prys).
Oor die wenstuk Draadwerk was die paneel dit eens dat die teks op briljante wyse die leser uit ‘n vars hoek laat kyk na die kwessie van kuns en kunstenaarskap.
Aan die hand van die verhouding tussen Helen Martins en Koos Malgas, word die wroeging en besieling van beide hierdie kunstenaars en hul onderskeie interpretasies van die werklikheid om hulle met die fyn kwas van ‘n mede-kunstenaar geskilder.
Luister na die onderhoud by RSG
Listen to Amanda Strydom’s “Pelgrimsgebed”
by Vera on Nov 13th, 2009 Tweet
Amanda Strydom has been a forceful presence in both the local and international music scene for 0ver 30 years now. With her powerful lyrics and husky voice she entrances her audience. In 2005 she published some of her lyrics in an anthology caleld Kaalvoet.
If you don’t already know everything about Amanda take a look at the (English) bio below. We also bring you a song from her latest album Kerse in die donker, entitled “Pelgrimsgebed”.
Her compilation album, “Ek loop die pad, 20 jaar”, was released in 2000 and celebrates 20 years of Amanda's life in songs.
Amanda's latest cd – Kerse teen die donker – now available (and no, she did not foresee the loadshedding…)
Read the complete article at TheSixthSense.co.za
Not loading? Listen on Cultuurbased
Kaalvoet by Amanda Strydom
Lees Elna Crouse, outeur van Gestaltes van ‘n dogter, se gedigte
by Vera on Oct 21st, 2009 Tweet
Elna Crouse is die outeur van die digbundel, Gestaltes van ‘n dogter wat handel oor die verhouding tussen ‘n ma en haar dogter . Ons het ‘n paar van haar gedigte op die internet raakgeloop so, vir ‘n bietjie poësie na middagete, lees verder…
ek kan my oë vlugtig oor die boekblaaie stuur
die woord staan pretensieloos op papier
foneties in skryfsimbool uitgestal
maklik vir die tong om op te tel
in klanke aards en rond
wat ribbelend op r’e rol
grinterig in g’s gons
en vloei uit my mond
soos water oor spoelklip
die bron is ‘n hartfontein
wat opwel en oorloop en vul
leegtes vanaf harspan tot abdomen
Lees nog gedigte
Gestaltes van ‘n dogter deur Elna Crouse